**Razpis za letovanje v Termah Olimia za obdobje oktober 2025 – marec 2026**

Od 1. avgusta 2025 zbiramo prijave za letovanje v našem štiriposteljnem apartmaju v Aparthotelu Rosa v Termah Olimia za **obdobje od 27. 9. 2025 do 28. 3. 2026 (zimski termin)**. Apartma je bil maja 2024 popolnoma prenovljen. Najem apartmaja je možen v tedenskem paketu, od sobote do sobote. Cena tedenskega najema znaša za člane naše zbornice 380 EUR, za člane ostalih OOZ 430 EUR in za ostale oz. nečlane 490 EUR (vse cene z DDV). V ceno najema so vključene karte za kopanje za 4 osebe v bazenih Termalija Relax. Letovalci so dolžni na recepciji plačati še turistično takso in strošek končnega čiščenja apartmaja, ki znaša 49 EUR.

Prijave za letovanje za termine, ki niso praznični ali počitniški, zbiramo po telefonu (01 5349 368, 01 5340 770, 040 361 660), e-pošti ali osebno v pisarni zbornice, pri čemer se upošteva vrstni red prijav. Prijava je potrjena z vplačilom rezervacije v višini 50 EUR. Plačana rezervacija se v primeru odpovedi letovanja ne vrne.

Samo v pisni obliki (prek e-pošte: info@ooz-ljbezigrad.si) se zbirajo prijave za termine počitnic in sicer za:

* jesenske počitnice (25. 10. - 1. 11. 2025) najkasneje do 31. 8.2025,
* božični termin (20. 12. – 27. 12. 2025) najkasneje do 30. 9. 2025,
* novoletne počitnice (27. 12. 2025 – 3. 1. 2026) najkasneje do 30. 9. 2025,
* zimske počitnice (14. 2. – 21. 2. 2026) najkasneje do 30. 11. 2025.

V prijavi napišite, če imate šoloobvezne otroke. Če v roku za počitniške termine ne prispe nobena prijava, se rok podaljša za en mesec, po tem roku se upošteva vrstni red prijav. V primeru večjega števila prispelih prijav za posamezni termin izbor letovalca naredi posebna Komisija za dodelitev počitniških kapacitet, ki pri tem upošteva sprejete kriterije (dolžina članstva v zbornici, šoloobvezni otroci, delo v organih zbornice, obdobje nekoriščenja apartmaja).

V apartmaju ni dovoljeno kaditi, prav tako ni dovoljeno posedovanje malih živali.

V Ljubljani, 30. 7. 2025 OOZ Lj. Bežigrad